stanford-oval/wikipedia huggingface dataset:
เชลยศึก (ละครโทรทัศน์ไทย)

| เชลยศึก |
| --- | --- |
สร้างโดย: บริษัท อาร์เอส จำกัด
เขียนโดย: บทประพันธ์ : ตัวกลม  บทโทรทัศน์ : สิริวัฒน์69, แสงแรก
กำกับโดย: อัครพล อัครเศรณี
แสดงนำ: ปภาวิน หงษ์ขจร ษริกา สารทศิลป์ศุภา เวฬุรีย์ ดิษยบุตร ปริศนา กัมพูสิริ
ดนตรีแก่นเรื่องเปิด: สองสิ่งที่ยิ่งใหญ่ - เบิ้ล ปทุมราช อาร์สยาม
ดนตรีแก่นเรื่องปิด: สองสิ่งที่ยิ่งใหญ่ - เบิ้ล ปทุมราช อาร์สยาม
จำนวนตอน: 20 ตอน
การผลิต
ความยาวตอน: 90  และ 80 นาที / ตอน
ออกอากาศ
เครือข่าย: สถานีโทรทัศน์ช่อง 8 ไลน์ทีวี
ออกอากาศ: 25 มกราคม พ.ศ. 2560 – 30 มีนาคม พ.ศ. 2560
เชลยศึก เป็นละครโทรทัศน์ไทย แนวพีเรียด-ดราม่า ผลิตโดย บริษัท อาร์เอส จำกัด โดยผู้จัด  บทประพันธ์โดย ตัวกลม  บทโทรทัศน์โดย สิริวัฒน์69, แสงแรก  กำกับการแสดงโดย อัครพล อัครเศรณี นำแสดงโดย ปภาวิน หงษ์ขจร,ษริกา สารทศิลป์ศุภา, เวฬุรีย์ ดิษยบุตร, ปริศนา กัมพูสิริ และนักแสดงชั้นนำอีกมากมาย เริ่มออกอากาศตอนแรกวันพฤหัสบดีที่ 25 มกราคม พ.ศ. 2560 ทุกวันพุธ- พฤหัส เวลา 09.00 / 20.00 น. และตั้งแต่วันที่ 15 มีนาคม พ.ศ. 2560 ทุกวัน พุธ - พฤหัส เวลา 20.35 น.และตั้งแต่วันที่ 22 มีนาคม พ.ศ. 2560 ทุกวัน พุธ - พฤหัส เวลา 9.45 / 20.05 น.
เรื่องย่อ

เรื่องราวเกิดขึ้นในสมัย สงคราม จีน-อยุธยา ใน พ.ศ. 2101 - พ.ศ. 2102 เป็นการขัดแย้งระหว่างราชวงศ์สุพรรณภูมิ กับราชวงศ์หมิง เมื่อนักการทูตอยุธยาไปถวายเครื่องราชบรรณาการแก่จักรพรรดิเจิ้งถง เมื่อกำลังเดินทางไปได้มีกลุ่มโจรกลุ่มหนึ่งดักปล้นระหว่างทาง ซึ่งในนั้นมี เจ้าชายของราชวงศ์หมิงอยู่ด้วย จึงทำให้เสียขบวน และทำให้พระองค์ท่านสิ้นพระชนม์ในเวลาต่อมา เมื่อข่าวนี้ไปถึงหูจักรพรรดิเจิ้งถง พระองค์ทรงกริ้วมาก จึงได้ส่งเรื่องไปถึงสมเด็จพระมหาจักรพรรดิด้วยข้อเรียกร้อง 2 ประการคือ 1.ฝ่ายอยุธยาจะต้องจ่ายเงินชดเชยค่าเสียหายเป็นเงิน 1,000,000 หยวน (3,000,000 บาทในปัจจุบัน) 2.หรืออยุธยาจะยอมยกเมืองเชียงรายให้แก่จีน ซึ่งสมเด็จพระมหาจักรพรรดิปฏิเสธทั้ง 2 ข้อ โดนให้เหตุผลว่าอยุธยาไม่เป็นฝ่ายผิด เพราะการปล้นครั้งนี้เกิดขึ้นในดินแดนมณฑลยูนนานของจีน จึงทำให้วันที่ 21 เมษยน พ.ศ2101 ราชวงศ์หมิงจึงประกาศสงครามใน อาณาจักรอยุธยา ผลก็คือฝ่ายอยุธยาไม่สามารถต้านทานกองทัพราชวงศ์หมิงได้ จึงแลกเปลี่ยนเชลยศึกของกันและกัน และ กล้า คือหนึ่งในทหารที่เป็นเชลย กล้าจึงจำต้องเอาตัวรอดออกมาให้ได้
นักแสดง

ปภาวิน หงษ์ขจร (มังกร) รับบทเป็น กล้า (น้องชายนางเอ้ย)
ษริกา สารทศิลป์ศุภา (ฟ้า) รับบทเป็น ช่อมะขาม (ลูกสาวนายบ่อน)
เวฬุรีย์ ดิษยบุตร (ฝ้าย) รับบทเป็น เฟื่องฟ้า (ลูกสาวคนเล็กของขุนฟ้าลั่น)
ปริศนา กัมพูสิริ (โบว์ลิ่ง) รับบทเป็น มะเมี๊ยะ (พระราชธิดาต่างมารดาในพระเจ้ามังระ)
พงศ์สิรี บรรลือวงศ์  (ปูไข่) รับบท  มังจาเล (พระราชโอรสต่างมารดาในพระเจ้ามังระ)
ภัครมัย โปตระนันท์ (ตอง) รับบทเป็น มะลิ / นายหญิงใหญ่  (ลูกสาวคนโตของขุนฟ้าลั่น)
อรินทร์มาศ บุญครองทรัพย์ (หมิง) รับบทเป็น อาละแม (พระราชธิดาในพระเจ้ามังระ)
พศิน เรืองวุฒิ (เอ) รับบทเป็น พระเจ้าทกยอ แห่งอังวะ (พระราชโอรสพระองศ์รองในพระเจ้ามังระ)
ปราปต์ปฎล สุวรรณบาง (ปราปต์) รับบทเป็น พระเจ้าเอกทัศ
ปิติศักดิ์ เยาวนานนท์ (เต้) รับบทเป็น เจ้าฟ้าอุทุมพร (พระอนุชาในพระเจ้าเอกทัศ)
สมภพ เบญจาธิกุล (หมู) รับบทเป็น พระเจ้ามังระ (กษัตริย์แห่งราชวงศ์อลองพญา)
ชัยวัฒน์ ทองแสง  (ต๊อบ) รับบทเป็น  โหน
อรรถพร สุวรรณ (ชื่อเดิม:อัศนี สุวรรณ) (อาร์ท) รับบทเป็น นิล
ชูพงษ์ ช่างปรุง (เดี่ยว) รับบทเป็น ครูเที่ยง
ชลัฏ ณ สงขลา  (หนึ่ง) รับบทเป็น หลวงพิชัยอาสา (นายทองดี)
สมจิตร จงจอหอ  (น้อย) รับบทเป็น ย้อย
พิชชาภรณ์ กิตติ์ธนัทหิรัญ  (บิวตี้) รับบทเป็น เมียต (สนมเอกของพระเจ้ามังระ)
วัชรชัย สุนทรศิริ (ครูแอ๊นท์ ม้าทมิฬ) รับบทเป็น ขุนฟ้าลั่น (พ่อของมะลิและเฟื่องฟ้า)
โกวิท วัฒนกุล (แอ๊ด)  รับบทเป็น พระยาอาทร
ศรีหลอด เฮงเฮงเฮง ()  รับบทเป็น ยันเป็ง (จาด) เลขามังจาเร
นักแสดง > นักแสดงรับเชิญ

ศุภกรณ์ กิจสุวรรณ  (ต๊อก) รับบทเป็น  ชัย (เพื่อนนายย้อย)
พุทธิพงษ์ คล้ำจีนภาณุวงศ์  (บอส) รับบทเป็น  อองซอ
พชร แก้วเพชร  (ณัทกร แก้วเพ็ชร์) (วิทย์) รับบทเป็น คุณพุ่ม (บุตรชายของพระยาอาทร)
วินัย ไกรบุตร  (เมฆ) รับบทเป็น  เกิด (พ่อของนางเอ้ยและนายกล้า)
ทวี อัมพรมหา  (ขาวผ่อง สิทธิชูชัย) รับบทเป็น นายบ่อน (พ่อของนางช่อมะขาม)
ปีเตอร์ ไมอ๊อกชิ  รับบทเป็น  ท่านราชองครักษ์พระเจ้ามังระ
คมกฤช ยุตติยงค์ (วิศิษฐ์ ยุตติยงค์) รับบทเป็น หมอหลวงส่วนพระองค์ในพระเจ้ามังระ
พลรัตน์ รอดรักษา (ป๊อบ) รับบทเป็น บากอง
วรพรต ชะเอม (หนึ่ง) รับบทเป็น อ่อง
ณัฐ เกษานนท์ (ครูกบ) รับบทเป็น เนเมียวสีหะบดี
ณิชกานต์ สุขจิตสำราญ (น้ำ) รับบทเป็น นวล
ลีลานุช จีระเสมานนท์ (มิ้น) รับบทเป็น นางเอ้ย (พี่สาวนายกล้า)
เอก ธณากร (เอก) รับบทเป็น พันแสง
นวธันย์ ธวัชวงศ์เดชากุล (บิ๊กเบน) รับบทเป็น มังคยอจิน (พระราชโอรสพระองศ์ใหญ่ในพระเจ้ามังระ)
วิโรจน์ วงศ์วิเศษศิริ () รับบทเป็น มั่น
ชาลี อิ่มมาก ()  รับบทเป็น ครูทัพ
เพลงประกอบละคร

เพลง สองสิ่งที่ยิ่งใหญ่ - ขับร้องโดย เบิ้ล ปทุมราช อาร์สยาม
ข้อมูลการออกอากาศ

ตั้งแต่วันที่ 2 - 3 , 9 - 10 , 16 - 17 , 23 - 24 ตุลาคม พ.ศ. 2560 ทางสถานีมีความจำเป็นที่จะต้องงดการออกอากาศละครเรื่องเงาอาถรรพ์ออกไปในช่วงวันดังกล่าว เนื่องมาจากตลอดทั้งเดือนตุลาคมทางสถานีได้รับคำสั่งให้งดการออกอากาศละครโทรทัศน์หรือรายการโทรทัศน์ที่สื่อถึงความบันเทิงรื่นเริงใจเนื่องมาจากงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช (รัชกาลที่ 9 แห่งราชวงศ์จักรี) ที่จะมีขึ้นในระหว่างวันที่ 25 - 29 ตุลาคม พ.ศ. 2560 ซึ่งได้รับคำสั่งและแนวทางในการออกอากาศรายการโทรทัศน์รวมไปถึงสื่อโฆษณาต่างๆ ผ่านทางสถานีโทรทัศน์ไทยทุกสถานี จากสมาคมมีเดียเอเยนซี่ และธุรกิจสื่อแห่งประเทศไทย (MAAT) โดยกำหนดการออกอากาศละครเรื่องนี้จะกลับมาออกอากาศตามปกติในวันจันทร์ที่ 30 ตุลาคม พ.ศ. 2560 เป็นต้นไป โดยช่อง 8 จะนำละครเรื่องเชลยศึก (ละครโทรทัศน์ไทย) มารีรันออกอากาศแทน ถึงวันที่ 1-12 ตุลาคม พ.ศ. 2560 ออกอากาศทุกวันจันทร์-อาทิตย์ เวลา 18.50 น. แทนละครเรื่องเงาอาถรรพ์ และ ละครเรื่องใจลวง
เรตติ้ง

การตอบรับของละครเรื่องนี้ทั้งหมด 20 ตอน ตอนที่ได้ออกอากาศไป (เมื่อวันที่ 25 มกราคม พ.ศ. 2560 - 30 มีนาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.89
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 25 มกราคม 2560 | 0.70 |
| 2 | 26 มกราคม 2560 | 0.60 |
| 3 | 1 กุมภาพันธ์ 2560 | 0.60 |
| 4 | 2 กุมภาพันธ์ 2560 | 0.80 |
| 5 | 8 กุมภาพันธ์ 2560 | 0.70 |
| 6 | 9 กุมภาพันธ์ 2560 | 0.90 |
| 7 | 15 กุมภาพันธ์ 2560 | 0.80 |
| 8 | 16 กุมภาพันธ์ 2560 | 0.70 |
| 9 | 22 กุมภาพันธ์ 2560 | 0.60 |
| 10 | 23 กุมภาพันธ์ 2560 | 0.99 |
| 11 | 1 มีนาคม 2560 | 1.00 |
| 12 | 2 มีนาคม 2560 | 1.00 |
| 13 | 8 มีนาคม 2560 | 0.90 |
| 14 | 9 มีนาคม 2560 | 0.80 |
| 15 | 15 มีนาคม 2560 | 0.70 |
| 16 | 16 มีนาคม 2560 | 1.10 |
| 17 | 22 มีนาคม 2560 | 1.00 |
| 18 | 23 มีนาคม 2560 | 1.50 |
| 19 | 29 มีนาคม 2560 | 1.10 |
| 20 (ตอนจบ) | 30 มีนาคม 2560 | 1.40 |
แหล่งข้อมูลอื่น

เชลยศึก (ละครโทรทัศน์ไทย) ที่สยามโซน
เรื่องละครเชลยศึก เก็บถาวร 2017-01-26 ที่ เวย์แบ็กแมชชีนmanager.co.th
เรื่องย่อละครเชลยศึกจากเว็บไซต์กระปุก
เอ็ดการ์ คาร์บินจัน

| เอ็ดการ์ คาร์บินจัน |
| --- | --- |
เกิด: 18 กุมภาพันธ์ พ.ศ. 2525
เอ็ดการ์ คาร์บินจัน (Edgar Gabijan) นักมวยสากลชาวฟิลิปปินส์ เกิดเมื่อ 18 กุมภาพันธ์ พ.ศ. 2525  ที่บิลิรัน ประเทศฟิลิปปินส์ สถิติการชก 62 ครั้ง ชนะ 26 (น็อค 8) เสมอ 6 แพ้ 30
ประวัติ

คาร์บินจัน ขึ้นชกมวยสากลครั้งแรกเมื่อ 9 กุมภาพันธ์ พ.ศ. 2546 ชนะคะแนน เรทาร์โด กัวร์เดีย ที่ ฟิลิปปินส์ จากนั้นขึ้นชกแพ้บ้าง ชนะบ้าง จน 17 กันยายน พ.ศ. 2548 ก็ได้ครองแชมป์ฟิลิปปินส์รุ่นซูเปอร์ฟลายเวท ชนะคะแนน จูน ทาลาเป้ แต่พอป้องกันแชมป์ครั้งแรกเมื่อ 16 ธันวาคม พ.ศ. 2548 ก็เป็นฝ่ายแพ้คะแนน เกล็น พอร์รัส เสียแชมป์ไป ต่อมา ได้มาชิงแชมป์ IBF แพนแฟซิฟิกรุ่นซูเปอร์แบนตัมเวทเมื่อ 17 กุมภาพันธ์ พ.ศ. 2549 แพ้คะแนน ฟ้าสั่ง พ.ธวัชชัย ต่อมาได้ชิงแชมป์ฟิลิปปินส์รุ่นแบนตัมเวทเมื่อ 8 ธันวาคม พ.ศ. 2549 แพ้คะแนน ไมเคิล โดมิงโก ไม่ได้แชมป์ ต่อมา ใน พ.ศ. 2550 มาชกในไทย แพ้คะแนน สด ปูนนกอินทรียิม ใน พ.ศ. 2551 ได้เดินทางมาชิงแชมป์ PABA รุ่นซูเปอร์แบนตัมเวทเมื่อ 17 มกราคม พ.ศ. 2551 แพ้คะแนน พูนสวัสดิ์ กระทิงแดงยิม และชิงแชมป์ IBF แพนแปซิฟิกรุ่นเฟเธอร์เวทเมื่อ 23 เมษายน พ.ศ. 2551 แพ้คะแนน ฟ้าใส ศักดิ์กรีรินทร์ และยังมาชกแพ้คะแนน ปฐมโชค ปฐมโพธิ์ทองด้วย
คาร์บินจัน ได้ชิงแชมป์ WBC เอเชียรุ่นเฟเธอร์เวทเมื่อ 4 กันยายน พ.ศ. 2552 แพ้คะแนน ชลธาร อ.อุกฤษณ์ ต่อมาได้ชิงแชมป์ฟิลิปปินส์รุ่นเฟเธอร์เวทเมื่อ 14 พฤษภาคม พ.ศ. 2554 ชนะคะแนน เอมี ซานเชซ ได้แชมป์ไปครอง และป้องกันตำแหน่งได้ 1 ครั้ง ก่อนจะเสียแชมป์ให้ ไมเคิล ฟาเรนาส เมื่อ 1 ตุลาคม พ.ศ. 2554 แต่ก็ได้ชิงแชมป์ฟิลิปปินส์รุ่นไลท์เวทที่ว่างเมื่อ 10 กุมภาพันธ์ พ.ศ. 2555 ชนะคะแนน บัลเวก บาโงยัน ได้แชมป์ไปครอง และได้มาชิงแชมป์เงา WBC รุ่นซูเปอร์ไลท์เวทเมื่อ 9 มีนาคม พ.ศ. 2555 แพ้คะแนน ประเวศน์ ศักดิ์เมืองแกลง ชิงแชมป์ WBC เอเชียรุ่นไลท์เวทที่ว่างเมื่อ 21 กันยายน พ.ศ. 2555 แพ้คะแนนโดยเทคนิค ฟ้าใส ศักดิ์กรีรินทร์และชิงแชมป์ IBF แพนแปซิฟิกรุ่นไลท์เวลเตอร์เวทเมื่อ 16 พฤศจิกายน พ.ศ. 2555 แพ้น็อค ปฐมศึก ปฐมโพธิ์ทอง ยก 4 คาร์บินจัน ยังคงชกมวยอยู่จนถึงปัจจุบัน (พ.ศ. 2557) โดยล่าสุด เขาได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 21 มีนาคม พ.ศ. 2557 ชนะน็อค เวง ฮายา ยก 10
เกียรติประวัติ

แชมป์ฟิลิปปินส์รุ่นซูเปอร์ฟลายเวท (2548) รุ่นเฟเธอร์เวท (2554) ไลท์เวท (2555) ซูเปอร์เฟเธอร์เวท (2557)
เคยชิงแชมป์ต่อไปนี้แต่ไม่สำเร็จ
ชิงแชมป์ IBF แพนแปซิฟิก รุ่นซูเปอร์แบนตัมเวทเมื่อ 17 กุมภาพันธ์ 2549 แพ้คะแนน ฟ้าสั่ง พ.ธวัชชัย ที่ พระนครศรีอยุธยา
ชิงแชมป์ PABA รุ่นซูเปอร์แบนตัมเวทเมื่อ 17 มกราคม 2551 แพ้คะแนน พูนสวัสดิ์ กระทิงแดงยิม ที่ นนทบุรี
ชิงแชมป์ IBF แพนแปซิฟิกรุ่นเฟเธอร์เวทเมื่อ 23 เมษายน 2551 แพ้คะแนน ฟ้าใส ศักดิ์กรีรินทร์ ที่ แม่ฮ่องสอน
ชิงแชมป์ IBF แพนแปซิฟิกรุ่นซูเปอร์แบนตั้มเวทเมื่อ 19 กันยายน 2551 แพ้คะแนน ปฐมโชค ปฐมโพธิ์ทอง
ชิงแชมป์ WBC ASIA รุ่นเฟเธอร์เวทเมื่อ 4 กันยายน 2552 แพ้น็อค ชลธาร อ.อุกฤษณ์ ยก 7 ที่ นครศรีธรรมราช
ชิงแชมป์นานาชาติ WBC รุ่นซูเปอร์ไลท์เวทเมื่อ 9 มีนาคม พ.ศ. 2555 แพ้คะแนน ประเวศน์ ศักดิ์เมืองแกลง
ชิงแชมป์ WBC เอเชียรุ่นเฟเธอร์เวทที่ว่างเมื่อ 21 กันยายน พ.ศ. 2555 แพ้คะแนนโดยเทคนิค ฟ้าใส ศักดิ์กรีรินทร์
ชิงแชมป์ IBF แพนแปซิฟิกรุ่นซูเปอร์ไลท์เวทเมื่อ 16 พฤศจิกายน พ.ศ. 2555 แพ้น็อค ปฐมศึก ปฐมโพธิ์ทอง ยก 4
เอ็ดการ์ ไดรเวอร์

| เอ็ดการ์ ไดรเวอร์ |
| --- | --- |
เกิด: 1885
เสียชีวิต: 1964
อาชีพ: นักแสดง
ปีปฏิบัติงาน: 1933-1968
เอ็ดการ์ ไดรเวอร์ (ค.ศ. 1885 – ค.ศ. 1964) เป็นนักแสดงชาวอังกฤษ
ผลงานที่ได้รับการคัดเลือก

Song of the Plough (1933)
Doss House (1933)
Say It With Flowers (1934)
Flood Tide (1934)
The Admiral's Secret (1934)
Kentucky Minstrels (1934)
Designing Women (1934)
Music Hall (1934)
Jimmy Boy (1935)
A Real Bloke (1935)
The Small Man (1936)
Men of Yesterday (1936)
The Song of the Road (1937)
Talking Feet (1937)
Keep Fit (1937)
Sunset in Vienna (1937)
Stepping Toes (1938)
Lily of Laguna (1938)
Old Mother Riley's Circus (1941)
The Agitator (1945)
The Grand Escapade (1946)
Dark Secret (1949)
Private's Progress (1956)
แหล่งข้อมูลอื่น

เอ็ดการ์ ไดรเวอร์ ที่อินเทอร์เน็ตมูวีเดตาเบส
แอเมนโฮเทป (พระราชโอรสในแอเมนโฮเทปที่สอง)

อเมนโฮเทป เป็นเจ้าชายแห่งอียิปต์โบราณในช่วงการปกครองของราชวงศ์ที่สิบแปด ซึ่งเป็นพระราชโอรสและอาจจะเป็นพระรัชทายาทของฟาโรห์อเมนโฮเทปที่ 2
พระองค์เป็นนักบวชแห่งเทพพทาห์และถูกกล่าวถึงในบันทึกพาไพรัส (ตอนนี้ถูกเก็บรักษอยู่ที่ พิพิธภัณฑ์บริติช) แผ่นจารึกหินที่ค้นพบอยู่บริเวณใกล้กับสฟิงซ์ ปรากฏชื่อนักบวชแห่งเทพพทาห์ ซึ่งถูกลบไปซึ่งอาจจะเป็นพระนามของพระองค์ อย่างไรก็ตามพระองค์สิ้นพระชนม์ตั้งแต่เยาว์วัย และพระอนุชาของพระองค์เป็นฟาโรห์แทนคือฟาโรห์ทุตโมสที่ 4
เทศบาลตำบลดอนตรอ

| เทศบาลตำบลดอนตรอ |
| --- | --- |
เทศบาลตำบล
   ตรา
คำขวัญ: โครงสร้างพื้นฐานดี  คนมีคุณธรรม เป็นผู้นำทางการศึกษา  พึ่งพาเศรษฐกิจพอเพียง
ประเทศ:  ไทย
จังหวัด: นครศรีธรรมราช
อำเภอ: เฉลิมพระเกียรติ
การปกครอง
 • นายกเทศมนตรี: วัชร สุขเกื้อ
พื้นที่
 • ทั้งหมด: 20.64 ตร.กม. (7.97 ตร.ไมล์)
ประชากร
 • ทั้งหมด: 5,630 คน
 • ความหนาแน่น: 273.06 คน/ตร.กม. (707.2 คน/ตร.ไมล์)
รหัส อปท.: 05802303
ที่อยู่ สำนักงาน: สำนักงานเทศบาลตำบลดอนตรอ ตำบลดอนตรอ อำเภอเฉลิมพระเกียรติ จังหวัดนครศรีธรรมราช 80290
โทรศัพท์: 0 7536 6295
เว็บไซต์: www.dontro.go.th
 ส่วนหนึ่งของสารานุกรมประเทศไทย
เทศบาลตำบลดอนตรอ    ตำบลดอนตรอ เป็นตำบลหนึ่งในจำนวน  4  ตำบล  ของอำเภอเฉลิมพระเกียรติ จังหวัดนครศรีธรรมราช  ห่างจากที่ว่าการอำเภอเฉลิมพระเกียรติ  ระยะทางประมาณ  1.5  กิโลเมตร ตำบลดอนตรอ มีอาณาเขตพื้นที่  ประมาณ  20.64  ตารางกิโลเมตร  หรือประมาณ  11,450  ไร่
ประวัติ

เทศบาลตำบลดอนตรอ ยกฐานะเมื่อ วันที่ ๗ กันยายน  ๒๕๕๕ โดยตำบลดอนตรอตามความเป็นมา หมายถึง การเล่นกีฬาตะกร้อ เป็นหลักสำคัญในการเรียกชื่อตำบลดอนตรอ เนื่องจากในสมัยก่อนพื้นที่ของตำบลดอนตรอ มีลักษณะเป็นเนินทรายบริเวณกว้าง จึงส่งผลให้ราษฎรชอบเล่นกีฬา โดยเฉพาะกีฬาตะกร้อ และต่อๆ มาจากคำว่า "ตำบลดอนตะกร้อ" ก็เหลือเพียงคำสั้นๆ เรียกว่า "ตำบลดอนตรอ"ในปัจจุบัน
สภาพทั่วไป

ลักษณะสภาพภูมิประเทศ เป็นที่ราบลุ่ม เป็นดินเหนียว และดินทราย ทำให้ประชากรในตำบลดอนตรอส่วนใหญ่ประกอบอาชีพเกษตรกรรม ทำนาข้าว ไร่นาสวนผสม และบางส่วนออกไปรับจ้างนอกพื้นที่
อาณาเขตติดต่อ

เทศบาลตำบลดอนตรอ ตั้งอยู่ทางทิศใต้ของตัวเมืองนครศรีธรรมราช
ทิศเหนือ ตำบลท่าเรือ  อำเภอเมืองนครศรีธรรมราช    ตำบลชะเมา  อำเภอปากพนัง จังหวัดนครศรีธรรมราช
ทิศใต้   ตำบลเชียรเขา อำเภอเฉลิมพระเกียรติ   เขตตำบลชะมา อำเภอปากพนัง  จังหวัดนครศรีธรรมราช
ทิศตะวันออก ตำบลเชียรเขา  อำเภอเฉลิมพระเกียรติ  จังหวัดนครศรีธรรมราช
ทิศตะวันตก ตำบลสวนหลวง  ตำบลทางพูน  อำเภอเฉลิมพระเกียรติ  จังหวัดนครศรีธรรมราช
ชุมชน

เทศบาลตำบลดอนตรอประกอบด้วยชุมชน 5 ชุมชน
ชุมชนบ้านหัวสะพานชะเมา
ชุมชนบ้านใต้หล้า
ชุมชนบ้านดอนตรอ
ชุมชนบ้านทุ่งคา
ชุมชนบ้านยางยวน
สาธารณสุข

สถานีอนามัยตำบลดอนตรอ
สถานศึกษา

โรงเรียนวัดดอนตรอ
ศูนย์พัฒนาเด็กเล็กบ้านยางยวน
วัด

จำนวนวัดในเขตเทศบาลตำบลดอนตรอ มีทั้งหมด 3 วัด คือ
วัดจันทร์
วัดดอนตรอ
สำนักสงฆ์ใต้หล้า
| ด ค กองค์กรปกครองส่วนท้องถิ่นระดับล่างในจังหวัดนครศรีธรรมราช |
| --- | --- | --- |
| เทศบาลนคร |  นครศรีธรรมราช  |  |
| เทศบาลเมือง |  ทุ่งสง  ปากพนัง  ปากพูน  |  |
| เทศบาลตำบล |  กะทูน  กะปาง  การะเกด  เกาะทวด  เกาะเพชร  ขนอม  ขุนทะเล  เขาชุมทอง  เขาพระ  ควนกลาง  จันดี  ฉวาง  ชะมาย  ชะเมา  ชะอวด  เชียรใหญ่  ดอนตรอ  ถ้ำใหญ่  ท้องเนียน  ทอนหงส์  ทางพูน  ท่างิ้ว  ท่าประจะ  ท่าแพ  ท่ายาง  ท่าศาลา  ที่วัง  ทุ่งสัง  ทุ่งใส  นาบอน  นาสาร  นาเหรง  บางจาก  บางพระ  ปากนคร  ปากน้ำฉวาง  พรหมคีรี  พรหมโลก  พิปูน  โพธิ์เสด็จ  ไม้เรียง  ร่อนพิบูลย์  ลานสกา  สวนขัน  สิชล  หน้าสตน  หลักช้าง  หัวไทร  หินตก  อ่าวขนอม  |  |
| องค์การบริหารส่วนตำบล |  กรุงชิง  กรุงหยัน  กลาย  กะเปียด  กะหรอ  กำแพงเซา  กำโลน  กุแหระ  เกาะขันธ์  แก้วแสน  ขนาบนาก  ขอนหาด  เขาแก้ว  เขาขาว  เขาน้อย  เขาพระทอง  เขาพระบาท  เขาพังไกร  เขาโร  คลองกระบือ  คลองน้อย  คลองเส  ควนกรด  ควนชะลิก  ควนชุม  ควนทอง  ควนพัง  ควนหนองคว้า  ควนหนองหงษ์  เคร็ง  ฉลอง  ชะอวด  ช้างกลาง  ช้างซ้าย  เชียรเขา  เชียรใหญ่  ไชยมนตรี  ดอนตะโก  ดุสิต  ตลิ่งชัน  ถ้ำพรรณรา  ทรายขาว  ท้องลำเจียก  ทอนหงส์  ท่าขนาน  ท่าขึ้น  ท่าซอม  ท่าซัก  ท่าดี  ท่าพยา  ท้ายสำเภา  ท่ายาง  ท่าเรือ  ท่าไร่  ท่าศาลา  ท่าเสม็ด  ทุ่งปรัง  ทุ่งโพธิ์  ทุ่งสง  ทุ่งใหญ่  เทพราช  ไทยบุรี  นบพิตำ  นากะชะ  นาเขลียง  นาเคียน  นางหลง  นาทราย  นาบอน  นาพรุ  นาโพธิ์  นาไม้ไผ่  นาเรียง  นาแว  นาหมอบุญ  นาหลวงเสน  น้ำตก  บางขัน  บางจาก  บางนบ  บางรูป  บางศาลา  บ้านเกาะ  บ้านชะอวด  บ้านตูล  บ้านนิคม  บ้านเนิน  บ้านเพิง  บ้านราม  บ้านลำนาว  บ้านใหม่  ปริก  ปากนคร  ปากพนังฝั่งตะวันตก  ปากพนังฝั่งตะวันออก  ปากแพรก  ป่าระกำ  เปลี่ยน  พิปูน  โพธิ์ทอง  มะม่วงสองต้น  แม่เจ้าอยู่หัว  โมคลาน  ไม้เรียง  ยางค้อม  ร่อนพิบูลย์  รามแก้ว  ละอาย  ลานสกา  วังหิน  วังอ่าง  สระแก้ว  สวนหลวง  สามตำบล  สิชล  สี่ขีด  เสาธง  เสาเภา  เสือหึง  ไสหมาก  ไสหร้า  หนองหงส์  ห้วยปริก  หัวตะพาน  หัวไทร  หินตก  หูล่อง  แหลม  แหลมตะลุมพุก  อินคีรี  |  |
รายชื่อองค์กรปกครองส่วนท้องถิ่นในจังหวัดนครศรีธรรมราช
โปแลนด์ (แก้ความกำกวม)

โปแลนด์ อาจหมายถึง
ประเทศโปแลนด์ - ประเทศในทวีปยุโรป
ภาษาโปแลนด์ - ภาษาที่ใช้เป็นหลักในประเทศโปแลนด์
อัลเฟรด โปแลนด์
คริส โปแลนด์
ฮิวจ์ โปแลนด์
ตูนเตีย โปแลนด์
โปแลนด์ (ประเทศคีรีบาส)
โปแลนด์ (นิวยอร์ก สหรัฐอเมริกา)
โปแลนด์ (โอไฮโอ สหรัฐอเมริกา)
ฮิโรชิมะ

บทความนี้เกี่ยวกับนครในประเทศญี่ปุ่น สำหรับจังหวัดที่มีชื่อเดียวกันที่นครนี้ตั้งอยู่ ดูที่ จังหวัดฮิโรชิมะ สำหรับความหมายอื่น ดูที่ ฮิโรชิมะ (แก้ความกำกวม)
| ฮิโรชิมะ 広島市 |
| --- | --- |
นครใหญ่ที่รัฐกำหนด
จากบนซ้าย: ทิวทัศน์ฮิโรชิมะกับโดมปรมาณู, ปราสาทฮิโรชิมะ, พิพิธภัณฑ์อนุสรณ์สันติภาพฮิโรชิมะ, อุทยานอนุสรณ์สันติภาพฮิโรชิมะ, รถรางในพื้นที่คามิยาโจ–ฮัตโจโบริ, สวนสันติภาพชุกเกเอ็ง
   ธง ตรา
ที่ตั้งของฮิโรชิมะ (เน้นสีม่วง) ในจังหวัดฮิโรชิมะ

ฮิโรชิมะที่ตั้งในประเทศญี่ปุ่น
พิกัด: 34°23′29″N 132°27′07″E﻿ / ﻿34.39139°N 132.45194°E﻿ / 34.39139; 132.45194
ประเทศ:  ญี่ปุ่น
ภูมิภาค: ชูโงกุ, ซังโย
จังหวัด:  ฮิโรชิมะ
ก่อตั้ง: ค.ศ. 1589
จัดตั้งเทศบาลนคร: 1 เมษายน ค.ศ. 1889
ผู้ก่อตั้ง: โมริ เทรูโมโตะ
การปกครอง
 • ประเภท: เทศบาลนคร
 • นายกเทศมนตรี: คาซูมิ มัตสึอิ (松井 一實)
พื้นที่
 • นครใหญ่ที่รัฐกำหนด: 906.69 ตร.กม. (350.07 ตร.ไมล์)
ประชากร (1 มิถุนายน ค.ศ. 2024)
 • นครใหญ่ที่รัฐกำหนด: 1,181,049 คน
 • ความหนาแน่น: 1,303 คน/ตร.กม. (3,370 คน/ตร.ไมล์)
 • รวมปริมณฑล (ค.ศ. 2015): 1,431,634 คน
สัญลักษณ์
 • ต้นไม้: การบูร
 • ดอกไม้: ยี่โถ
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 34100-2
โทรศัพท์: 082-245-2111
ที่อยู่ศาลาว่าการ: 1-6-34 โคกูไตจิ เขตนากะ นครฮิโรชิมะ 730-8586
เว็บไซต์: www.city.hiroshima.lg.jp
นครฮิโรชิมะ (ญี่ปุ่น: 広島市; โรมาจิ: Hiroshima-shi; [çiɾoɕima] ( ฟังเสียง)) เป็นเมืองหลวงของจังหวัดฮิโรชิมะ ประเทศญี่ปุ่น มีจำนวนประชากร ณ วันที่ 1 มิถุนายน ค.ศ. 2024 ประมาณ 1,181,049 คน เป็นเมืองใหญ่ที่สุดในชูโงกุ ซึ่งเป็นภูมิภาคทางตะวันตกของเกาะฮนชู ชื่อของเมือง "ฮิโรชิมะ" มีความหมายว่า "เกาะที่กว้างใหญ่ไพศาล"
ฮิโรชิมะก่อตั้งขึ้นใน ค.ศ. 1589 ในฐานะเมืองปราสาทบนสามเหลี่ยมปากแม่น้ำโอตะ หลังจากการปฏิรูปเมจิใน ค.ศ. 1868 ฮิโรชิมะมีการเปลี่ยนแปลงอย่างรวดเร็วจนกลายเป็นศูนย์กลางเมืองและศูนย์กลางอุตสาหกรรมที่สำคัญ ฮิโรชิมะได้รับการจัดตั้งเป็นเทศบาลนครอย่างเป็นทางการเมื่อ ค.ศ. 1889 เมืองนี้เป็นศูนย์กลางทางการทหารของญี่ปุ่นในยุคจักรวรรดิ โดยมีบทบาทสำคัญในสงครามจีน–ญี่ปุ่นครั้งที่หนึ่ง สงครามรัสเซีย–ญี่ปุ่น และสงครามโลกทั้งสองครั้ง
ฮิโรชิมะเป็นเมืองแรกของโลกที่ถูกโจมตีด้วยอาวุธนิวเคลียร์ เหตุการณ์นี้เกิดขึ้นเมื่อวันที่ 6 สิงหาคม ค.ศ. 1945 ในพื้นที่แปซิฟิกของสงครามโลกครั้งที่สอง เวลา 8:15 น. เมื่อกองทัพอากาศทหารบกสหรัฐ (USAAF) ทิ้งระเบิดปรมาณู "ลิตเติลบอย" ใส่เมืองฮิโรชิมะ ส่วนใหญ่ของเมืองถูกทำลาย และเมื่อสิ้นปีมีผู้เสียชีวิตจากการระเบิดและผลกระทบหลังจากการระเบิดดังกล่าวราว 90,000 ถึง 166,000 คน จึงมีการตั้งอนุสรณ์สันติภาพฮิโรชิมะ (แหล่งมรดกโลกยูเนสโก) เพื่อเป็นอนุสรณ์ถึงการทิ้งระเบิดดังกล่าว และอนุสาวรีย์ของเด็กหญิงซาดาโกะผู้ทำให้เกิดประเพณีการพับนกกระเรียนกระดาษพันตัว เพื่อภาวนาให้หายป่วยจากโรคภัยไข้เจ็บ
ประวัติศาสตร์ > ยุคเซ็งโงกุ (ค.ศ. 1589–1871)

บทความหลัก: ยุคเซ็งโงกุ
ค.ศ. 1589 ก่อนการจัดตั้งรัฐบาลเอโดะเพียงไม่นาน ฮิโรชิมะจัดตั้งขึ้นบนชายฝั่งสามเหลี่ยมปากแม่น้ำของ ทะเลในเซโตะ ด้วยบัญชาของขุนพล โมริ เทรูโมโตะ เขาสร้างนครฮิโรชิมะ เพื่อเป็นเมืองหลวงของดินแดนในอิทธิพลของเขา ภายหลังจากที่เขาย้ายออกมาจากปราสาทโคริยามะในเขตอากิ ในการขึ้นเมืองใหม่นี้ ปราสาทฮิโรชิมะถูกบัญชาให้สร้างขึ้นจนแล้วเสร็จในปี ค.ศ. 1592 และในอีก 8 ปีต่อมาในยุทธการที่เซกิงาฮาระ ขุนพลเทรูโมโตะได้พ่ายแพ้ต่อกองทัพของโทกูงาวะ อิเอยาซุ ทำให้เขา ต้องสูญเสียหัวเมืองต่าง ๆ จำนวนมากตลอดจนนครฮิโรชิมะ
ประวัติศาสตร์ > ยุคจักรวรรดิ (ค.ศ. 1871–1939)

บทความหลัก: จักรวรรดิญี่ปุ่น
ภายหลัง ระบอบเจ้าขุนมูลนายที่เรียกว่า ฮัง (藩) ได้ถูกล้มเลิกลงในยุคเมจิในปี ค.ศ. 1871 นครฮิโรชิมะได้กลายเป็นเมืองเอกของจังหวัดฮิโรชิมะ ตลอดจนกลายเป็นเมืองศูนย์กลางที่สำคัญในช่วงเวลาที่เศรษฐกิจญี่ปุ่นเปลี่ยนจากวิถีชนบทเป็นวิถีอุตสาหกรรมในตัวเมือง ระหว่างทศวรรษที่ 1870 หนึ่งในเจ็ดของโรงเรียนรัฐบาลภาคภาษาอังกฤษได้ถูกจัดตั้งขึ้นในนครฮิโรชิมะ ในทศวรรษที่ 1880 มีการก่อสร้างท่าเรืออูจินะขึ้นจากความพยายามของผู้ว่าราชการ ซากาอากิ เซ็นดะ ซึ่งได้ทำให้ฮิโรชิมะกลายเป็นเมืองท่าที่สำคัญ
ทางรถไฟได้ขยายมาถึงฮิโรชิมะ ในปี ค.ศ. 1894 นอกจากนี้ทางรถไฟจากสถานีฮิโรชิมะไปยังท่าเรืออูจินะ ก็ถูกสร้างขึ้นเพื่อการทหารในช่วงสงครามจีน–ญี่ปุ่นครั้งที่หนึ่ง ในช่วงสงคราม รัฐบาลญี่ปุ่น ต้องย้ายที่ทำการเป็นการชั่วคราวมายังฮิโรชิมะ และจักรพรรดิเมจิ ก็ทรงย้ายมาประทับที่ปราสาทฮิโรชิมะ ตั้งแต่กันยายน ค.ศ. 1894 ถึง เมษายน ค.ศ. 1895 ความสำคัญของนครฮิโรชิมะที่มีต่อรัฐบาลญี่ปุ่นนั้น เราสามารถเห็นได้จากข้อเท็จจริงที่ว่า การเจรจาสงบศึกระหว่างผู้แทนของจีนและญี่ปุ่นครั้งแรก ก็ถูกจัดขึ้นที่ฮิโรชิมะ ในต้นเดือนกุมภาพันธ์ ค.ศ. 1895
โรงงานอุตสาหกรรมยุคใหม่ อาทิโรงงานฝ้ายถูกจัดตั้งขึ้นในฮิโรชิมะในปลายศตวรรษที่ 19 และยังมีการกำเนิดขึ้นของอุตสาหกรรมมากมายอีกในฮิโรชิมะ ในระหว่างสงครามรัสเซีย-ญี่ปุ่น ในปี ค.ศ. 1904 ซึ่งญี่ปุ่นจำเป็นต้องพัฒนาและเพิ่มการผลิตยุทธภัณฑ์ นอกจากนี้ ศูนย์แสดงสินค้าการพาณิชย์ประจำจังหวัดฮิโรชิมะ ก็ถูกก้อสร้างขึ้นในปี ค.ศ. 1915 เพื่อเป็นศูนย์กลางการค้าขายตลอดจนการจัดแสดงสินค้าใหม่ ๆ ซึ่งปัจจุบันได้ถูกเปลี่ยนชื่อเป็น ศูนย์ส่งเสริมอุตสาหกรรมประจำจังหวัดฮิโรชิมะ (Hiroshima Prefectural Industrial Promotion Hall)
ประวัติศาสตร์ > สงครามโลกครั้งที่สองและการทิ้งระเบิดปรมาณู (ค.ศ. 1939–1945)

บทความหลัก: การทิ้งระเบิดนิวเคลียร์ที่ฮิโรชิมะและนางาซากิ
ระหว่างสงครามโลกครั้งที่สอง กองพลทหารราบที่ 2 และ กองทัพภาคชูโงกุ ได้ตั้งฐานทัพในฮิโรชิมะ ในขณะที่กองทัพเรือก็ตั้งฐานทัพที่ท่าเรืออูจินะเช่นเดียวกัน ในตัวเมืองยังมีแหล่งยุทธปัจจัยมากมาย ถือได้ว่า เป็นศูนย์กลางทางการลำเลียงที่สำคัญ
การทิ้งระเบิดโตเกียวและเมืองอื่น ๆ ของญี่ปุ่นระหว่างสงครามโลกครั้งที่สอง ได้ทำลายล้างพื้นที่ไปอย่างกว้างขวางและมีผู้เสียชีวิตหลายหมื่นคน เช่นที่ เมืองโทยามะ บ้านเรือนกว่า 128,000 หลังคาเรือนได้ถูกทำลายจนสิ้น และการทิ้งระเบิดที่โตเกียวได้คร่าชีวิตผู้คนไปมากกว่าหนึ่งแสนคน อย่างไรก็ตาม ไม่ได้มีการทิ้งระเบิดเพลิงในฮิโรชิมะ ถึงกระนั้น ฮิโรชิมะก็มีการป้องกันภัยจากระเบิดเพลิงเป็นอย่างดี มีการระดมนักเรียนอายุระหว่าง 11–14 ปีมาช่วยรื้อถอนบ้านและสร้างแนวกันไฟขึ้น
ในเช้าวันที่ 6 สิงหาคม ค.ศ. 1945 ระเบิดนิวเคลียร์ "ลิตเติลบอย" ได้ถูกทิ้งสู่ฮิโรชิมะ โดยเครื่องบินทิ้งระเบิด บี-29 ซึ่งขับโดย พันเอกพอล ทิบเบ็ตส์ การระเบิดได้คร่าชีวิตชาวเมืองไปในทันทีกว่า 80,000 คน และสถิติในสิ้นปีเดียวกันได้บันทึกไว้ว่า มีผู้ได้รับบาดเจ็บและผู้ได้รับผลข้างเคียงจากกัมมันตรังสีกว่า 90,000–140,000 คน จากประชากรของเมืองก่อนการระเบิด อยู่ที่ราว 340,000 คน อาคารบ้านเรือนราว 69% ของเมือง ถูกทำลายลงอย่างราบคาบ ในขณะที่ 7% ได้รับความเสียหายอย่างหนัก
นครฮิโรชิมะ ภายหลังการทิ้งระเบิด
สภาพของเมืองหลังโดนระเบิด
ภูมิศาสตร์

ฮิโรชิมะตั้งอยู่ระหว่างสามเหลี่ยมปากแม่น้ำโอตะ โดยมีอ่าวฮิโรชิมะ หันหน้าออกสู่ทะเลในเซโตะทางด้านทิศใต้
ภูมิศาสตร์ > เขตการปกครอง

นครฮิโรชิมะ แบ่งออกเป็น 8 เขต (ญี่ปุ่น: 区; โรมาจิ: ku; ทับศัพท์: กุ) ด้วยกัน คือ
| เขต | ประชากร | พื้นที่   (ตร> กม.) | ความหนาแน่น  (คน/ตร> กม.) | แผนที่ |
| --- | --- | --- | --- | --- |
| เขตซาเอกิ | 137,838 | 225.22 | 612 |  |
| เขตนากะ  (เขตศูนย์กลาง)  | 130,879 | 15.32 | 8,543 |  |
| เขตนิชิ | 189,794 | 35.61 | 5,329 |  |
| เขตมินามิ | 141,219 | 26.30 | 5,369 |  |
| เขตอากิ | 80,702 | 94.08 | 857 |  |
| เขตอาซากิตะ | 148,426 | 353.33 | 420 |  |
| เขตอาซามินามิ | 241,007 | 117.24 | 2,055 |  |
| เขตฮิงาชิ | 121,012 | 39.42 | 3,069 |  |
ข้อมูลประชากรเมื่อ 31 มีนาคม ค.ศ. 2016